- Әйтеп үтеүемсә, атай-әсәйебеҙ икеһе лә тамырҙары менән башҡорт, шуға ниндәй телдә һөйләшергә тигән һорау тыумай - ғаиләлә рәхәтләнеп башҡортса һөйләшәбеҙ. Көндәлек тормошта иһә ике телде лә ҡулланырға тура килә. Әлбиттә, ике тел белеү файҙаға ғына, ул уҡыуҙа ла, эштә лә ярҙам итә. Үҙем йыр сәнғәтен үҙ иткәнлектән, башҡорт, рус һәм инглиз телдәрендә йырлайым. Башҡорт телен белеүем тағы ла киңерәк мөмкинлектәр аса: төрлө йыр бәйгеләрендә ҡатнашам һәм Башҡорт дәүләт университеты студенттарын ижади бәйгеләргә әҙерләйем. Башҡортостанда тыуып үҫкән һәр башҡорт туған телен белергә тейеш тип иҫәпләйем.